N á v r h z m l u v y

**Zmluva o dielo**

uzavretá v zmysle ust. § 536 a nasl. zákona č. 513/1991 Zb. Obchodného zákonníka

v znení neskorších predpisov (ďalej len ako „zmluva“)

medzi zmluvnými stranami

**Objednávateľ: Štátna ochrana prírody SR**

Sídlo : Tajovského 28/B, 974 01 Banská Bystrica

IČO : 17058520

DIČ : 2021526188

IČ DPH : SK2021526188

Bankové spojenie: Štátna pokladnica

Číslo účtu: SK35 8180 0000 0070 0039 0899

Zastúpený : RNDr. Dušan Karaska, generálny riaditeľ ŠOP SR

Forma: príspevková organizácia zriadená MŽP SR na základe Rozhodnutia ministra ŽP SR č. 75/2007-1.8. zo dňa 5. 12. 2007 v platnom znení

Objednávateľ poveruje výkonom a činnosťami spojenými s uplatňovaním práv a s plnením povinností, ktoré pre neho vyplývajú z tejto zmluvy, osobu oprávnenú rokovať vo veciach predmetu zmluvy, a to zamestnanca ŠOP SR: Pavol Staník, speleológ – koordinátor starostlivosti o jaskyne, ŠOP SR, Správa slovenských jaskýň.

(ďalej ako „objednávateľ“ alebo aj ako „ŠOP SR“)

a

**Zhotoviteľ:**

Sídlo:

Štatutárny orgán:

IČO :

Bankové spojenie :

Číslo účtu :

Zastúpený:

Forma:

Zapísaný v:

Zhotoviteľ poveruje výkonom a činnosťami spojenými s uplatňovaním práv a s plnením povinností, ktoré pre neho vyplývajú z tejto zmluvy, osobu oprávnenú rokovať vo veciach predmetu zmluvy: .........................................................................

(ďalej len „zhotoviteľ“)

**Článok I.**

**Úvodné ustanovenia**

1. Zmluvné strany berú na vedomie, že predmet zmluvy je spolufinancovaný z nenávratného finančného príspevku zo štrukturálnych fondov EÚ pre projekt „Ochrana a starostlivosť o jaskyne Slovenska I.“, kód projektu ITMS 2014+: 310011P445, operačný program Kvalita životného prostredia. Táto zmluva rešpektuje podmienky Zmluvy o poskytnutí nenávratného finančného príspevku medzi MŽP SR a ŠOP SR.
2. Podkladom pre uzavretie tejto zmluvy je najnižšia cenová ponuka predložená na základe výzvy na predkladanie ponúk v rámci verejného obstarávania, ktoré vyhlásil objednávateľ v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.

**Článok II.**

**Predmet zmluvy**

1. Zhotoviteľ sa na základe tejto zmluvy zaväzuje uskutočniť pre objednávateľa dielo, ktorým je realizácia stavebných prác pri uzatváraní vchodov a čistení jaskýň: **Uzávery a čistenia jaskýň** (ďalej len „dielo“).
2. Zhotoviteľ sa zaväzuje pre objednávateľa vykonať dielo v súlade s popismi prác pre jednotlivé lokality diela, ktoré sú súčasťou podrobnej technickej špecifikácie predmetu zákazky verejného obstarávania. Technická špecifikácia a zoznam lokalít realizácie diela tvoria neoddeliteľnú súčasť tejto zmluvy (príloha č. 1).
3. Riadne a včas vykonané dielo sa objednávateľ zaväzuje prevziať a zaplatiť zaň cenu dohodnutú v článku IV. ods. 1 tejto zmluvy.
4. Zhotoviteľ prehlasuje, že sa zoznámil s podkladmi pre uzatvorenie tejto zmluvy a je si vedomý toho, že v priebehu realizácie diela si môže uplatňovať nároky na úpravu zmluvných podmienok len v súvislosti s chybnými podkladmi dodanými objednávateľom.
5. Zhotoviteľ sa zaväzuje zhotoviť dielo podľa odovzdaných podkladov pre uzatvorenie zmluvy.
6. Zhotoviteľ berie na vedomie, že bude pre objednávateľa vykonávať dielo významnej dôležitosti, pričom za podstatnú skutočnosť považuje objednávateľ najmä dodržanie dátumov dokončenia a odovzdania diela.
7. Osoby a všetky veci hmotnej ako i právnej povahy, ktoré sú nutné a potrebné k riadnemu splneniu záväzku zhotoviteľa podľa zmluvy, s výnimkou chýbajúcich podkladov odovzdaných objednávateľom, je povinný zabezpečiť zhotoviteľ, a to na svoje náklady a nebezpečenstvo.

**Článok III.**

**Čas a miesto plnenia**

1. Zhotoviteľ sa zaväzuje, ak sa zmluvné strany písomne nedohodnú inak, vykonať a odovzdať dielo objednávateľovi v termíne najneskôr do 12 mesiacov odo dňa nadobudnutia účinnosti tejto zmluvy.
2. Objednávateľ je povinný prevziať riadne zhotovené dielo alebo jeho časť, ak zhotoviteľ písomne (aj elektronicky) vyzve objednávateľa na jeho prevzatie spôsobom dohodnutým v tejto zmluve. Dielo bude možné odovzdávať aj po samostatných častiach zodpovedajúcich jednotlivým lokalitám. Odovzdanie poslednej časti bude považované za odovzdanie celého diela.
3. O riadne a včas odovzdanom diele alebo jeho časti zmluvné strany spíšu písomný protokol o odovzdaní, a to v troch vyhotoveniach, pričom každé bude mať platnosť originálu. Protokol bude objednávateľovi odovzdaný najneskôr do troch dní od prevzatia diela alebo jeho časti.

Riadne prijatie diela alebo jeho časti bez výhrad objednávateľ potvrdí podpísaním protokolu o odovzdaní diela ním poverenou osobou oprávnenou rokovať vo veciach predmetu zmluvy.

Prevzatie diela alebo jeho časti bude podpísané zodpovednými zástupcami zmluvných strán, a to:

- za zhotoviteľa bude dielo odovzdávať: ...........................................,

- za objednávateľa bude dielo preberať: Pavol Staník, speleológ – koordinátor starostlivosti o jaskyne, ŠOP SR, Správa slovenských jaskýň.

1. V protokole o odovzdaní diela zmluvné strany uvedú všetky vady, ktoré má dielo alebo jeho časť v  čase jeho odovzdania objednávateľovi. Ak má príslušná časť diela vady, v protokole určí objednávateľ zhotoviteľovi lehotu na ich odstránenie, ktoré je zhotoviteľ povinný odstrániť v takto určenej lehote. Záznam o odstránení vady bude doplnením alebo prílohou odovzdávacieho protokolu.
2. Ak zhotoviteľ vykoná dielo alebo jeho ucelenú časť, minimálne však jednu lokalitu ako celok, aj pred dohodnutým termínom, objednávateľ sa zaväzuje toto dielo alebo jeho časť prevziať aj v skoršom termíne s povinnosťou následnej priebežnej fakturácie.
3. Objednávateľ je oprávnený odstúpiť od zmluvy v prípade, ak zhotoviteľ poruší ktorúkoľvek z povinností uvedených v čl. III. ods. 1 tejto zmluvy alebo čl. VII ods. 11.

1. Zmluvné strany sa výslovne dohodli, že v prípade ak objednávateľ odstúpi od zmluvy, zhotoviteľ má právo na náhradu dovtedy vynaložených nákladov za vykonanie diela.

**Článok IV.**

**Cena za dielo a platobné podmienky**

1. Cena diela uvedeného v článku II. tejto zmluvy je v súlade s cenovou ponukou zhotoviteľa (príloha č. 2 zmluvy) a je určená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, v celkovej výške

**............................ EUR** **s DPH** (slovom: *................................ eur............... centov*)

20 % DPH: ..................................

cena bez DPH: ............................

1. Cena diela je konečná a zahŕňa všetky náklady zhotoviteľa vynaložené v súvislosti s vykonaním diela zhotoviteľom, včítane dopravy na miesto plnenia v rámci realizácie diela.
2. Zhotoviteľ nie je oprávnený dovolávať sa a uplatňovať nároky na zvýšenie ceny diela najmä v prípadoch:
3. vlastných pochybení,
4. nerešpektovania podrobnej špecifikácie predmetu zákazky,
5. nedostatkov riadenia a koordinácie činnosti pri príprave a realizácii diela,
6. ak nie je platcom DPH a stane sa ním počas doby zhotovovania diela.
7. Zmluvné strany sa dohodli, že objednávateľ môže uhradiť zhotoviteľovi cenu diela v čiastkových platbách, pre každú jednotlivú lokalitu (jaskyňu) zvlášť, na základe predloženia faktúry za odovzdanú časť diela s dodržaním konečného termínu v zmysle článku III. ods. 1 zmluvy, a to vo výške zodpovedajúcej skutočne odovzdanej časti diela v zmysle cenovej ponuky.

Nárok na zaplatenie príslušnej čiastky z ceny diela vzniká zhotoviteľovi len za riadne odovzdanú časť diela na dohodnutom mieste výkonu realizácie diela, v dohodnutom rozsahu a kvalite podľa tejto zmluvy.

1. Zhotoviteľ je povinný vystaviť objednávateľovi každú faktúru v štyroch rovnopisoch na základe skutočne vykonaných prác na diele uvedených v tejto zmluve, s lehotou splatnosti 60 dní odo dňa jej doručenia objednávateľovi. Každý z rovnopisov bude mať platnosť originálu.

Za každú odovzdanú časť diela bude vyhotovená samostatná (čiastková) faktúra.

1. Zmluvné strany týmto výslovne vyhlasujú, že 60-dňová lehota splatnosti faktúry vystavenej zhotoviteľom objednávateľovi v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre zhotoviteľa a takéto dojednanie odôvodňuje povaha predmetu plnenia v zmysle tejto zmluvy. Faktúra bude uhradená bankovým prevodom na účet zhotoviteľa.
2. Zhotoviteľovi vzniká právo vystaviť faktúru dňom podpísania protokolu o odovzdaní diela alebo jeho časti objednávateľom.
3. Prílohou faktúry bude originál protokolu o odovzdaní diela alebo jeho časti, ktorým došlo k odovzdaniu diela zhotoviteľom a prevzatiu diela objednávateľom bez výhrad.
4. Zmluvné strany sa dohodli, že objednávateľ neposkytne zhotoviteľovi žiadne zálohové platby na vykonanie diela.
5. Faktúra musí obsahovať najmä tieto náležitosti:

* označenie zmluvných strán, obchodné meno, adresu, sídlo, IČO, DIČ, príp. IČ DPH,
* číslo faktúry,
* číslo zmluvy,
* deň vystavenia a deň splatnosti faktúry, dátum zdaniteľného plnenia,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* názov diela (jeho časti) vrátane uvedenia názvov lokalít,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* prílohy v rozsahu a spracované spôsobom, aký predpisuje táto zmluva,
* označenie peňažného ústavu a číslo účtu v tvare IBAN, na ktorý sa má platiť, konštantný a variabilný symbol,
* názov projektu, ITMS kód projektu a názov operačného programu (z článku I. ods. 1).

1. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok V.**

**Práva a povinnosti zmluvných strán**

1. Zhotoviteľ je povinný:

* 1. v priebehu zhotovovania diela poskytnúť objednávateľovi na požiadanie informácie o stave jeho rozpracovanosti,
  2. zhotoviť a odovzdať dielo riadne a včas v zmysle podmienok dohodnutých v tejto zmluve,
  3. zabezpečiť realizáciu diela podľa článku II. tejto zmluvy s náležitou odbornou starostlivosťou,
  4. bezplatne a bez zbytočného odkladu odstrániť chyby a nedostatky diela alebo jeho časti zistené v čase zhotovovania diela, ako aj po jeho odovzdaní objednávateľovi.

2. Objednávateľ je povinný:

1. zabezpečiť zhotoviteľovi potrebnú súčinnosť pri vypracovaní diela,
2. zaplatiť zhotoviteľovi cenu diela alebo jeho časti vo výške dohodnutej v článku IV. ods. 1 tejto zmluvy a v lehote splatnosti uvedenej na faktúre doručenej objednávateľovi v zmysle článku IV. ods. 6 tejto zmluvy,
3. riadne zhotovené dielo alebo jeho časť prevziať protokolom o odovzdaní diela, v ktorom je povinný uviesť všetky nedostatky, ktoré má dielo v čase jeho prevzatia.

3. Objednávateľ je oprávnený kontrolovať zhotovovanie diela podľa článku II. tejto zmluvy. Zhotoviteľ sa zaväzuje umožniť vykonávanie kontroly.

**Článok VI.**

**Zodpovednosť za vady**

1. Zhotoviteľ zodpovedá za to, že dielo uvedené v článku II. tejto zmluvy bude zhotovené podľa podmienok dohodnutých v tejto zmluve a v súlade so všeobecne záväznými právnymi predpismi. Zhotoviteľ zodpovedá za vady, ktoré má dielo alebo jeho časť v čase jeho odovzdania objednávateľovi.
2. Vadou diela sa rozumie odchýlka v kvalite, rozsahu a parametroch diela oproti technickej špecifikácii stanovenej v tejto zmluve.
3. Nedorobkom sa rozumie nedokončená časť diela oproti dokumentácii, tejto zmluve a všetkým dokumentom, ktoré boli podkladom pre uzavretie tejto zmluvy.
4. Zhotoviteľ zodpovedá za to, že dielo je zhotovené podľa podmienok dohodnutých v tejto zmluve a v súlade so všeobecne záväznými právnymi predpismi a technickými normami, a že po dobu 36 mesiacov (záručná doba) od odovzdania riadne vykonaného diela bude mať vlastnosti dojednané v tejto zmluve. V prípade vád spísaných v preberacom protokole pri odovzdaní celého diela, začína záručná doba na celé dielo plynúť dňom prevzatia diela bez vád.
5. Zhotoviteľ je povinný vady diela, ktoré objednávateľ reklamoval bezodkladne po ich zistení písomnou formou, bez zbytočného odkladu bezplatne odstrániť, prípadne bezplatne vykonať náhradné plnenie. Prácu na odstraňovaní reklamovaných vád je zhotoviteľ povinný zahájiť do 5 dní od prevzatia reklamácie objednávateľa a ukončiť ju v čo najkratšom možnom termíne, najviac však do 10 dní od zahájenia prác, pokiaľ sa zmluvné strany v konkrétnom prípade nedohodnú písomne inak.
6. V prípade, že zhotoviteľ písomne oznámené (reklamované) vady neodstráni v lehote dohodnutej v tejto zmluve alebo dohodnutej písomne s objednávateľom odlišne od tejto zmluvy, napriek tomu, že ich uznal a objednávateľ vytvoril podmienky na ich odstránenie, má objednávateľ právo dať vady odstrániť tretej osobe na náklady zhotoviteľa.
7. Práva zo zodpovednosti za vady, ktoré dielo v okamihu, keď prechádza nebezpečenstvo škody na objednávateľa, musí objednávateľ písomne uplatniť u zhotoviteľa bezodkladne potom, čo ich zistil.

**Článok VII.**

**Spôsob vykonania diela**

1. Zhotoviteľ je povinný vykonať dielo s odbornou starostlivosťou v súlade so všetkými právnymi predpismi a technickými normami, ktoré sú platné na území Slovenskej republiky, na svoje náklady, vo vlastnom mene, na svoje nebezpečenstvo, na svoju zodpovednosť, riadne, včas, bez vád a nedorobkov, a odovzdať zhotovené dielo objednávateľovi v zodpovedajúcej kvalite podľa tejto zmluvy.
2. Dielo sa považuje za riadne vykonané a odovzdané objednávateľovi podpísaním protokolu o odovzdaní na všetky príslušné časti diela objednávateľom bez výhrad.
3. Nebezpečenstvo škody na diele alebo jeho časti prechádza na objednávateľa až po jeho odovzdaní, t. j. po podpísaní protokolu o odovzdaní objednávateľom bez výhrad, alebo podpísaním preberacieho protokolu na časť diela objednávateľom bez výhrad.
4. Ak sa počas trvania tejto zmluvy dostane objednávateľ do omeškania so splnením svojej povinnosti ovplyvňujúcej riadne a včasné plnenie záväzku zhotoviteľa, zhotoviteľ nie je v omeškaní so splnením svojho záväzku a lehota na riadne splnenie jeho záväzku sa posúva o trvanie omeškania objednávateľa.
5. Objednávateľ alebo ním poverený zamestnanec (Pavol Staník) je oprávnený kedykoľvek v priebehu vykonávania diela kontrolovať vykonávanie diela zhotoviteľom a zhotoviteľ je povinný túto kontrolu objednávateľovi umožniť a strpieť.
6. Zhotoviteľ je zodpovedný za dodržiavanie pravidiel bezpečnosti a ochrany zdravia pri práci v zmysle zákona č. 124/2006 Z. z. o BOZP v znení neskorších predpisov.
7. Zhotoviteľ je povinný vykonať také opatrenia na pracovisku, aby nedochádzalo k poškodzovaniu jaskýň a k vzniku škôd na nich mimo prác nevyhnutných na demontáž a montáž diela, ďalej sa zhotoviteľ zaväzuje zabezpečiť, aby sa v priestoroch jaskýň nepožívali alkoholické nápoje, iné omamné a psychotropné látky, ani sa inak nevhodne nesprávalo.
8. Zhotoviteľ ďalej zabezpečí na svoje náklady dopravu a skladovanie strojov, zariadení a konštrukcií, montážneho materiálu, všetkých stavebných hmôt a dielcov, materiálov a výrobkov a ich presun na stavenisko.
9. Vlastnícke právo k zhotovovanej veci a nebezpečenstvo škody na nej prechádza na objednávateľa až po ukončení stavebných prác dňom odovzdania a prevzatia diela alebo jeho príslušnej časti.
10. Stály dozor nad vykonávanými prácami z hľadiska ochrany jaskýň budú vykonávať poverení zamestnanci objednávateľa.
11. Ak objednávateľ zistí, že dielo je vykonávané v rozpore s dohodnutými podmienkami a technickou špecifikáciou, je oprávnený požadovať odstránenie nedostatkov. Ak tak zhotoviteľ neurobí ani v primeranej lehote určenej objednávateľom, ktorá mu bude poskytnutá, objednávateľ môže od zmluvy odstúpiť. Právo na náhradu škody vzniknutej objednávateľovi tým nebude dotknuté.
12. K termínu odovzdania a prevzatia diela alebo jeho časti je zhotoviteľ povinný pracovisko vyčistiť a upraviť ho podľa možnosti do pôvodného stavu. Za škody spôsobené mimo rozsahu pracoviska zodpovedá zhotoviteľ.

**Článok VIII.**

**Zmluvné pokuty**

1. Zmluvné strany sa dohodli, že:

a) zhotoviteľ je povinný zaplatiť objednávateľovi zmluvnú pokutu vo výške 0,05 % denne z celkovej ceny diela uvedenej v čl. IV. ods. 1 tejto zmluvy za každý začatý deň omeškania v prípade, ak zhotoviteľ poruší svoju povinnosť odovzdať dielo v termíne uvedenom v čl. III. ods. 1 tejto zmluvy,

b) zhotoviteľ je povinný zaplatiť objednávateľovi zmluvnú pokutu vo výške 0,05 % denne z celkovej ceny diela uvedenej v čl. IV. ods. 1 tejto zmluvy za každý začatý deň omeškania v prípade, ak zhotoviteľ poruší svoju povinnosť začať s odstraňovaním vád a nedorobkov brániacich riadnemu užívaniu diela v dohodnutom čase.

1. Vznikom povinnosti zhotoviteľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti zhotoviteľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

3. Zmluvné strany zhodne vyhlasujú, že sú si plne vedomé prípadov, kedy je možné uplatniť zmluvnú pokutu dojednanú v ods. 1 a ods. 2 tohto článku zmluvy, ako aj výšky, akú môže zmluvná pokuta dosiahnuť, a v tejto súvislosti vyhlasujú, že zmluvnú pokutu dojednanú v ods. 1 tohto článku zmluvy považujú za primeranú s prihliadnutím na hodnotu a význam zabezpečovaných povinností.

**Článok IX.**

**Trvanie zmluvy, zmena a zrušenie zmluvy**

1. Táto zmluva sa uzatvára na dobu určitú, a to do riadneho splnenia všetkých povinností zmluvných strán vyplývajúcich z tejto zmluvy. Túto zmluvu je možné tiež ukončiť vzájomnou dohodou zmluvných strán. Dohoda musí byť písomná a musí byť podpísaná obidvomi zmluvnými stranami, inak je neplatná. Zmluva v tomto prípade končí dňom uvedeným v dohode.
2. Každá zo zmluvných strán má právo odstúpiť od zmluvy len v prípade, ak iná zmluvná strana podstatne poruší ustanovenia tejto zmluvy a zároveň napriek písomnému upozorneniu doručenému porušujúcej zmluvnej strane, pričom k náprave nedôjde ani do 15 dní odo dňa doručenia písomného upozornenia.
3. V písomnom upozornení podľa ods. 2 tohto článku tejto zmluvy je potrebné skutkovo vymedziť konanie, resp. nekonanie porušujúcej zmluvnej strany, ktoré zakladá podstatné porušenie tejto zmluvy tak, aby ho nebolo možné zameniť s iným konaním, spolu s uvedením konkrétneho spôsobu, akým konaním, resp. nekonaním porušujúcej zmluvnej strany má dôjsť k náprave.
4. Odstúpením od zmluvy nie sú dotknuté žiadne práva na zmluvnú pokutu, náhradu škody a tie ustanovenia zmluvy, o ktorých zmluva určuje, že ostávajú v platnosti po zániku zmluvy alebo z  povahy ktorých vyplýva, že majú ostať zachované aj po zániku zmluvy

**Článok X.**

**Doručovanie**

1. Všetky písomnosti týkajúce sa právnych vzťahov založených medzi účastníkmi touto zmluvou sa doručujú:
   1. poštou,
   2. treťou osobou oprávnenou doručovať zásielky,
   3. osobne
2. Písomnosti týkajúce sa právnych vzťahov založených medzi účastníkmi touto zmluvou sa doručujú doporučene na adresu účastníka uvedenú v tejto zmluve. Každý účastník je povinný oznámiť druhému účastníkovi každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak účastník neprevezme písomnosť na adrese uvedenej v tejto zmluve, pričom táto je zhodná s  adresou uvedenou v obchodnom registri alebo inom registri, považuje sa písomnosť po troch dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Ak účastník neprevezme písomnosť na adrese uvedenej v tejto zmluve, a táto nie je zhodná s adresou uvedenou v obchodnom registri alebo inom registri, je odosielateľ povinný opakovane doručiť písomnosť na adresu účastníka zapísanú v obchodnom registri alebo inom registri. Pri takomto doručení platí v celom rozsahu bod 3. tohto článku.

**Článok XI.**

**Záverečné ustanovenia**

1. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.
2. Akékoľvek spory vyplývajúce z tejto zmluvy alebo z právnych vzťahov vzniknutých na základe tejto zmluvy, budú zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo zmluvných strán oprávnená podať návrh na súd na vyriešenie vzniknutého sporu.
3. Zmluvné strany sa dohodli, že záväzkové vzťahy založené touto zmluvou, ako aj záväzkové vzťahy touto zmluvou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
4. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že sú oprávnené s predmetom zmluvy nakladať, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá vznikne účastníkovi tejto zmluvy, na základe tohto vyhlásenia.
5. Táto zmluva, ako aj jej všetky prípadné dodatky, sa vypracúva v piatich rovnopisoch, z ktorých štyri si ponechá objednávateľ a jeden si ponechá zhotoviteľ, pričom každý rovnopis má platnosť originálu.
6. Zmluvné strany týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zhotoviteľ je povinný strpieť výkon kontroly/auditu zo strany oprávnených osôb v zmysle príslušných právnych predpisov SR a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj z uzatvorenej Zmluvy o poskytnutí finančného príspevku v súvislosti s realizáciou projektov súvisiacich s touto zmluvou. Oprávnenými osobami na výkon kontroly/auditu sú najmä:
8. poskytovateľ finančného príspevku a ním poverené osoby,
9. útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
10. Najvyšší kontrolný úrad SR a ním poverené osoby,
11. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
12. splnomocnení zástupcovia Európskej komisie a Európskeho dvora audítorov,
13. orgán zabezpečujúci ochranu finančných záujmov EÚ,
14. osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
15. Táto zmluva je uzatvorená dňom jej neskoršieho podpisu zmluvných strán a účinnosť nadobúda v súlade s § 47a ods. 2 Občianskeho zákonníka, t. j. dňom doručenia súhlasu po kontrole verejného obstarávania po podpise zmluvy o dielo s úspešným uchádzačom zo strany Poskytovateľa nenávratného finančného príspevku, ktorým je Ministerstvo životného prostredia v zastúpení Slovenskej agentúry životného prostredia pre OP KŽP, objednávateľovi za podmienky, že zmluva bola riadne zverejnená v Centrálnom registri zmlúv (<http://crz.gov.sk>).
16. Neoddeliteľnou súčasťou tejto zmluvy je Príloha č. 1 – Technická špecifikácia a zoznam lokalít realizácie diela a Príloha č. 2 – Návrh uchádzača na plnenie kritéria.

Banská Bystrica, ...................... .................................., .................

.................................................. .....................................................

objednávateľ zhotoviteľ

RNDr. Dušan Karaska

generálny riaditeľ ŠOP SR

**Prílohy:**

1. Technická špecifikácia a zoznam lokalít realizácie diela

2. Návrh uchádzača na plnenie kritéria